Едно младо војниче
Едно младо војниче
коњчето си го пасеше [х2]
и на коњчето му велеше:

Паси ми, паси коњченце
јас ќе те пратам на далеку [х2]
далеку в' моето село.

Поздрав да и' носиш на мајка ми
на мајка ми на жената ми
дека сум болен ќе умрам
децата не ќе си видам.

Не ми е жал за мајка ми
ниту ми е жал за жена ми
тук' ми е жал за децата
деца сираци ќе останат.

Деца сираци ќе останат
нема јас да ги видам
оти сум многу далеку
далеку во туѓа земја.

Поврзано
 Македонски народни песни

Македонски народни песни